I skolen skal børnene uddannes til gode medborgere: De skal lære om demokrati, ligestilling, ytringsfrihed og folkestyre, fordi der i par. 1, stk. 3 i folkeskoleloven bl.a. står: »Skolens virke skal være præget af åndsfrihed, ligeværd og demokrati«.

Så vidt børnene. Men behøver lærerne også gå ind for de demokratiske kerneværdier?

Som lærerstuderende på Københavns Professionshøjskole har jeg her i efteråret oplevet, at tre medstuderende i min klasse havde nogle helt andre værdier: De går slet ikke ind for demokrati, de er direkte imod ligestilling, de foretrækker religionsfrihed frem for ytringsfrihed, og de stemmer aldrig til folketingsvalg.